Benjamin Šeško

Benjamin Şesko (talaffuzi: Benjamin Sheshko; 2003-yil 31-mayda tug‘ilgan) — sloveniyalik professional futbolchi, Avstriyaning Bundesliga klubi „Red Bull Salzburg“ va Sloveniya terma jamoasida hujumchi sifatida o‘ynaydi. U 2023 yilning iyulida Germaniya Bundesligasining „RB Leipzig“ klubiga oʻtadi.

Şesko Red Bull Salzburgga 16 yoshida 2019-yilda Domjale klubidan kelib qoʻshilgan edi. U Salzburg klubining FC Liefering zaxira jamoasiga ikki mavsumga ijaraga berildi va u yerda Avstriya futbolining ikkinchi ligasida 44 ta oʻyinda 22 ta gol urdi. U 2021-yil yanvar oyida Red Bull Salzburg uchun asosiy jamoa safida debyut qilgan va ikki marta Avstriya Bundesliga chempioni va bir marta Avstriya kubogini qo‘lga kiritgan.

Şesko Sloveniya terma jamoasi safida yoshlar oʻrtasidagi xalqaro miqyosda 25 ta oʻyin oʻtkazgan. U 2021-yil iyun oyida 18 yoshu 1 kunligida debyut qilgan Sloveniya terma jamoasidagi eng yosh futbolchiga aylandi. U milliy terma jamoadagi ilk golini 2021-yil oktyabr oyida urdi va bu uni Sloveniya tarixidagi eng yosh toʻpurarga aylantirdi.

Klubdagi faoliyati

Dastlabki faoliyati 
Şesko oʻz faoliyatini birinchi sinfda oʻqib yurganida oʻzining tugʻilgan shahri " Radeche " klubida boshlagan. Keyin, u Rudar Trbovlje bilan 11 yoshgacha boʻlganlar tanlovida bir yil oʻtkazdi, Radechega qaytishdan oldin. 2016-yilda u Krškoga oʻtdi va u yerda 15 yoshgacha va 17 yoshgacha boʻlgan yoshlar toifasidagi musobaqada oʻynadi. 2017-18- yilgi mavsumda u 15 yoshgacha boʻlganlar uchun 23 ta oʻyinda 59 ta gol urdi. 2018-yilda Şesko Domjalega qoʻshildi va u yerda bir mavsum qoldi.

Red Bull Salzburg 
16 yoshida, 2019-yil 3-iyun kuni Şesko Red Bull Salzburg bilan uch yillik professional shartnoma imzoladi. U 2021-yil 30-yanvarda Avstriya Bundesligasida TSV Xartberg ustidan 3:0 hisobida g‘alaba qozongan „Red Bull Salzburg“ safida debyut qildi.

FC Liefering klubiga ijaraga 
Red Bull Salzburg bilan shartnoma imzolagandan soʻng, u Avstriyaning Ikkinchi Ligasida ishtirok etadigan FC Liefering klubiga oʻtdi. 2020—2021-yilgi mavsumda u 29 ta oʻyinda 21 ta gol urdi va liganing ikkinchi eng yaxshi toʻpurariga aylandi. U eng koʻp gollarini mavsumning soʻnggi qismida kiritgan boʻlib, soʻnggi 7 turda 13 ta gol urgan.

RB Leipzig 
2022-yilning 9-avgustida RB Leipzig Şesko 2023-yil 1-iyuldan boshlab, 2028-yilgacha besh yillik shartnoma asosida, taxminan 24 million yevro evaziga o‘z safiga qo‘shilishini eʼlon qildi.

Xalqaro darajadagi faoliyati 

Sloveniya hamda Bosniya va Gersegovina futbol terma jamoalariga kirish huquqiga ega (onasi Doboydan kelib chiqqanligi sababli) Šeško 15 va 19 yoshgacha boʻlgan toifalarda Sloveniya futbol terma jamoasi sharafini himoya qildi. U 2020-yil sentyabr oyida Avstriyaga qarshi 19 yoshgacha bo‘lgan yoshlar o‘rtasidagi o‘rtoqlik o‘yinida  debyut qildi.

2021-yilning may oyida Şesko jamoaning bosh murabbiyi Matjaj Kek tomonidan 2021-yil iyun oyida o‘rtoqlik o‘yinlariga chaqirildi. U Sloveniya terma jamoasi safida 2021-yilning 1-iyunida Shimoliy Makedoniya bilan o‘rtoqlik uchrashuvida (1:1) debyut qilgan. Oʻshanda u 18 yoshu 1 kunlik edi va terma jamoadagi eng yosh debyutantga aylandi va bundan yetti yil avval Petar Stoyanovich oʻrnatgan avvalgi rekordni ortda qoldirdi. 2021-yil 8-oktyabr kuni Šeško 2022-yilgi FIFA Jahon chempionati saralash bosqichi doirasida Malta terma jamoasiga qarshi o‘yinda Sloveniya termasi uchun ilk golini urdi va 18 yosh, 4 oy va 8 kunlik yoshida Sloveniya tarixidagi eng yosh gol muallifiga aylandi. 2022—2023-yilgi UEFA Millatlar ligasi B uchrashuvlari davomida Şesko ikkita hal qiluvchi gol bilan Sloveniyaga C ligasiga tushib ketmaslikda yordam berdi. U 2022-yil 24-sentyabrda Norvegiya futbol terma jamoasi ustidan 2:1 hisobida g‘alaba qozongan o‘yinda golli uzatma berdi va g‘alaba golini kiritdi, shuningdek, uch kundan so‘ng Shvetsiyaga qarshi o‘yinda (1:1) gol urdi. Shvetsiya darvozasiga urilgan gol OAV tomonidan „ajoyib gol“ deb taʼriflangan va UEFA tomonidan oʻyin kunining eng yaxshi gollaridan biri sifatida eʼtirof etilgan.

Faoliyat statistikasi

Klubdagi natijalari

Xalqaro maydonda

Erishgan yutuqlari 
Red Bull Salzburg

 Avstriya Bundesligasi: 2020—2021-yilgi Avstriya kubogi
 Avstriya kubogi: 2021—2022-yil

Manbalar

Havolalar 

 Benjamin Šeško at Soccerway
 NZS National Team profile 
 NZS Club profile 
 Worldfootball.net profile

Futbol assotsiatsiyasi hujumchilari
Sloveniyalik futbolchilar
Yashayotgan insonlar
2003-yilda tugʻilganlar